ศบค.รายงานผู้ป่วยโควิด-19 วันนี้ 3,095 ราย เสียชีวิต 17  คน
นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค รายงานตัวเลขผู้ป่วยโควิด-19 วันนี้ เพิ่มขึ้น  3,095   ราย เป็นการติดเชื้อในประเทศจากการเฝ้าระวังและค้นหาเชิงรุก 2,215  ราย และเป็นการติดเชื้อมาจากต่างประเทศ 3 ราย  และจากเรือนจำ/ที่ต้องขัง  877 ราย ทำให้จำนวนผู้ป่วยยืนยันสะสมอยู่ที่ 99,145 ราย รักษาหายเพิ่มขึ้น 1,351  ราย รวมรักษาหายป่วยแล้ว 63,667 ราย อยู่ระหว่างการรักษาตัว  34,913  ราย แบ่งเป็นรักษาตัวที่โรงพยาบาล 21,579 ราย และที่โรงพยาบาลสนาม 13,334  ราย เป็นผู้ป่วยอาการหนัก 1,234  ราย, ใส่เครื่องช่วยหายใจ 415  ราย  วันนี้เสียชีวิตเพิ่ม 17  คน ผู้เสียชีวิตสะสมรวม 565  โดยผู้ป่วยยืนยันสะสมระลอกใหม่ ตั้งแต่วันที่ 1 เมษายน 2563 – 15  พฤษภาคม 2564 จำนวน 70,282 ราย ซึ่งกรุงเทพมหาคร ปทุมธานี และสมุทรปราการ ยังมีผู้ติดเชื้อเพิ่มขึ้นมากที่สุด ส่วนความคืบหน้าของผู้ได้รับวัคซีนเข็มแรกสะสม 1,445,428 ราย, วัคซีนเข็มที่ 2 แล้ว 772,992 ราย ผู้ที่เสียชีวิตทั้ง 17 คนวันนี้ เป็นชาย 9 คน หญิง 8  คน อายุระหว่าง 41 ถึง 83 ปี ผู้เสียชีวิตส่วนใหญ่อยู่ในกรุงเทพฯ 8  คน ปัจจัยเสี่ยงมีโรคประจำตัว เป็นความดันโลหิตสูง, โรคเบาหวาน, ไขมันในเลือดสูง , โรคปอดเรื้อรัง, โรคไตเรื้อรัง, ติดสุรา และเป็นการติดเชื้อจากคนในครอบครัว, เพื่อนร่วมงาน , ไปในสถานที่เสี่ยง สำหรับสถานการณ์โควิด-19 ในทั่วโลก พบผู้ป่วยรายใหม่เพิ่มขึ้นกว่า 6 แสน 9 หมื่นราย ทำให้ยอดสะสมกว่า 162 ล้านราย ผู้เสียชีวิตสะสมกว่า 3ล้าน 3 แสน คน โดยสหรัฐอเมริกา อินเดีย บราซิล ยังเป็นประเทศที่มีผู้ป่วยสะสมมากที่สุด ซึ่งอินเดียยังมีผู้ป่วยแตะระดับที่ 3 แสนรายต่อวัน ขณะที่ประเทศไทยอยู่ในลำดับที่ 93 จาก 218 ประเทศ